Fantomas sa hnevá

Fantomas sa hnevá () je francúzsko-talianska dobrodružná sci-fi krimikomédia z roku 1965, režírovaná André Hunebellom.

Je to druhý diel trilógie o Fantomasovi, v ktorej v hlavných úlohách účinkovali Jean Marais, Louis de Funès a Mylène Demongeot.

Dej 
V tejto časti sa Fantomas rozhodne uniesť najvýznamnejších vedcov sveta. Po sérií únosov sa zdá veľmi pravdepodobné, že sa zameria aj na profesora Lefèvra. Všetko sa môže rozhodnúť na vedeckom kongrese v Ríme, kde sa stretávajú najvýznamnejší vedci sveta. Niet divu, že do Ríma sa vyberú komisár Juve, inšpektor Bertrand, novinár Fandor so svojou pôvabnou snúbenicou fotografkou Hélènou, ale aj rafinovaný Fantomas a samozrejme i profesor Lefèvre. Všetci chcú dostať Fantomasa, ten chce dostať profesora Lefèvra, ale ktorý je ten pravý profesor?

Herecké obsadenie 
Vo filme hrali:
 Jean Maraisnovinár Jérôme Fandor / Fantomas / profesor Lefèvre / markíz de Rostelli (český dabing Vladimír Ráž, Miroslav Moravec a Vladimír Šmeral)
 Louis de Funèskomisár Paul Juve (český dabing František Filipovský)
 Mylène Demongeotfotografka Hélène Gurn (český dabing Jorga Kotrbová)
 Jacques Dynaminšpektor Michel Bertrand (český dabing Karel Richter)
 Christian Tomainšpektor Pierre
 Michel Duplaixinšpektor Léon
 Pietro Tordipredseda vedeckého kongresu v Ríme (český dabing Karel Beníško)
 Robert Dalbanšéfredaktor Parížskeho kuriéra (český dabing Oldřich Musil)
 Henri AttalFantomasova stráž (český dabing Václav Mareš)
 Antoine BaudFantomasova stráž
 Florence Blotpani čakajúca na kabínku vo vlaku
 André CagnardFantomasova stráž
 Yvan ChiffreFantomasova stráž
 Albert Dagnantprofesor Marchand (český dabing Miloš Willig)
 Arturo DominiciAnderson (kanadský profesor) (český dabing Zdeněk Ornest)
 Mino Dorošvajčiarsky profesor (český dabing Adolf Filip)
 Olivier de FunèsMichel „Michou“ Gurn (Hélènin mladší brat) (český dabing Vladimír Dlouhý)
 Robert Le Béalminister (český dabing Svatopluk Beneš)
 Jacques Marinpolicajt na vlakovej stanici
 Jean Michaudriaditeľ psychiatrickej kliniky (český dabing Bohumil Bezouška)
 Gérard MoisanFantomasova stráž
 Max Montavonriaditeľ internátu (český dabing ?)
 Eric VasbergFantomasova stráž (český dabing Milan Klásek)
 Dominique ZardiFantomasova stráž (český dabing Jan Sedliský)
 Bruno Aliasnávštevník hotela Cavalieri Hilton
 Nello Appodiatanečník na maškarnom plese
 Philippe Castelliinšpektor (český dabing Jan Víšek)
 Lella Cattaneotanečníčka na maškarnom plese
 Adrien Cayla-Legrandinšpektor
 Mario Cipparoni(?)
 Antonio Corevinórsky profesor
 Albert Daumerguečašník v jedálenskom vozni
 Gil Delamarekaskadér Jeana Maraisa (zábery vo voľnom páde)
 Aldo Formisanotanečník na maškarnom plese
 Ferruccio Fregonesenávštevník hotela Cavalieri Hilton
 Jean Goldinšpektor
 Edith Keržena v jedálenskom vozni
 Silvio Laurenzitanečník na maškarnom plese
 Roger Lecuyerdivák na slávnostnom ceremoniáli
 Bob Lerickinšpektor
 Roger Lumontinšpektor
 Antonio Marcolininávštevník hotela Cavalieri Hilton
 Ugo Marihosť na medzinárodnom vedeckom kongrese
 Antoine Marininšpektor
 Mario Meniconimuž, ktorý chcel dať pokrstiť svojho syna
 Romano Milaniluxemburský profesor
 Renato Montalbanonovinár v hoteli Cavalieri Hilton (český dabing Bedřich Šetena)
 Bob MorelFantomasova stráž
 Pierre PalfrayFantomasova stráž
 Jimmy PerrysFantomasova stráž
 Raymond Piersonmuž v jedálenskom vozni
 Émile Riandreysmuž v jedálenskom vozni
 Amerigo SantarelliFantomasova stráž
 Jacques SantiTV moderátor
 Evaristo Signorinitaliansky policajt na vedeckom kongrese
 Romano Targatanečník na maškarnom plese
 Bruno Ukmarpolicajt na medzinárodnom vedeckom kongrese
 Clemente UkmarFantomasova stráž na maškarnom plese
 Franco UkmarFantomasova stráž na maškarnom plese
 Giovanni UkmarFantomasova stráž na maškarnom plese
 Venantino Venantinitaliansky policajt na vedeckom kongrese (český dabing Jan Schánilec)
 Henri Violinkaskadér Louisa de Funèsa (zábery vo voľnom páde)
 Gregorio Wu Pak Chiupolicajt na medzinárodnom vedeckom kongrese
 Lydia Zanussinávštevníčka hotela Cavalieri Hilton
 (?)muž uvádzajúci tlačovú konferenciu (český dabing Zdeněk Jelínek)
 (?)rozčúlený hosť v hoteli Cavalieri Hilton (český dabing Jiří Smutný)
 (?)psychiatri (český dabing Stanislav Fišer a Ladislav Županič)
 (?)kameraman (český dabing Jan Pohan)
 (?)chyžná v hoteli Cavalieri Hilton (český dabing Alena Hessová)
 (?)hotelový portier (český dabing Ladislav Krečmer)
 (?)hlásenie na stanici (český dabing Marcela Martínková)
 české titulky číta Jiří Plachý

Filmový štáb 
Filmový štáb tvorili:
 RéžiaAndré Hunebelle
 Pomocný režisérJacques Besnard
 Asistenti réžieJean-Pierre Desagnat, Renzo Cerrato, Michel Lang, Patrick Saglio
 ScenárJean Halain, Pierre Foucaud
 DialógyJean Halain
 NámetMarcel Allain a Pierre Souvestre (kniha)
 KameraRaymond Lemoigne
 HudbaMichel Magne
 ProducentiAlain Poiré, Paul Cadéac
 StrihJean Feyte
 ZvukRené-Christian Forget
 ScénografMax Douy
 Vedúci výrobyCyril Grize, Paule Pastier
 KameramaniJean Benezech, Roger Delpuech
 KostýmyMireille Leydet
 Make-upRené Daudin, Anatole Paris
 MaskyGérard Cogan
 SkriptCharlotte Lefèvre, Marie-Thérèse Cabon
 FotografRoger Corbeau
 KaskadériGil Delamare, Claude Carliez, Henri Violin

Fakty a zaujímavosti 
 Vo Francúzsku prišlo na film 4 212 446 divákov, čím sa stal za rok 1965 šiestym najnavštevovanejším filmom vo Francúzsku.
 Počas sovietskej éry prišlo na film Fantomas sa hnevá okolo 44 700 000 divákov čím sa stal 8. najúspešnejším francúzskym filmom v ZSSR.
 V druhom filme nemala vystupovať postava komisára Juva, ale pre popularitu Louis de Funèsa sa ho rozhodli obsadiť.
 Fantomas sa hnevá je prvý film, v ktorom účinkoval Olivier de Funès, neskôr si zahral ešte päťkrát po boku svojho otca.
 Veľa vynálezov z filmu sa odkopírovalo a použilo v iných neskorších filmoch.
 Pôvodne sa mal film volať Fantomas sa vracia alebo Fantomasova pomsta.
 Keď sa v spoločnom zábere objavia novinár Fandor aj Fantomas prípadne Fandor a Lefèvre alebo Fantomas a Lefèvre, ten zozadu je vždy Christian Toma, ktorý hrá vo filme aj jedného z inšpektorov.
 Zábery na sopke Vezuv sa natáčali iba päť dní.
 Aby boli scény čo najreálnejšie, rozhodol sa režisér natáčať niektoré zábery v atómovej elektrárni Chinon A1, prvej vo Francúzsku.
 Fantomasov maškarný ples sa natáčal v reprezentatívnom sídle na ulici Via Trionfale 151 v Ríme, ďalej sa natáčalo v hoteli Cavalieri Hilton, vo francúzskych ateliéroch Studios de Billancourt (Paris-Studios-Cinéma), na vlakovej stanici Roma Termini v centre Ríma, vedecký kongres sa konal na adrese Via Antonio Gramsci 61 v Ríme a natáčalo sa aj vo Vatikáne.
 Natáčanie sa začalo 2. augusta 1965 a skončilo 30. septembra 1965.
 Šaty „Tisíc a jedna noc“ (Mille et une nuits), ktoré boli použité na svadobnom plese vytvoril pre Mylène Demongeot Jacques Heim.
 Akčným poradcom pre film sa stal nikto iný ako samotný Claude Carliez. Na film už nebol povolaný auto-kaskadér Rémy Julienne. Maraisovým vzdušným kaskadérskym zástupcom sa stal Gil Delamare.
 Zábery vo voľnom páde natočil pomocný kameraman Jean-Jacques Dubourg.
 Natočenie parašutistickej scény trvalo necelý mesiac a bolo treba okolo päťdesiat zoskokov.
 Legendárna scéna s Fantomasovým autom sa natáčala na letisku Fayence-Tourrettes Airfield, neďaleko dedinky Fayence.
 Je to jeden z mála filmov, kde postava, ktorú stvárnil Louis de Funès zabíjala ľudí.
 Vo filme zomrelo celkom 21 filmových postáv.
 V jednom románe mal Fantomas v sídle Gadget, ktorý pomocou magnetu v podlahe vedel zastaviť nepriateľov.
 Zábery z vybuchujúcej sopky nenatočil filmový štáb André Hunebella, ale boli zostrihané z dokumentu od francúzskeho vulkanológa Harouna Tazieffa.
 O perfektné interiéry sa postaral scénograf Max Douy, ktorý robil scénografa aj v Bondovke Moonraker z roku 1979.
 Vo filme mal Fantomas sídlo v sopke pod morom. Podobné sídlo mal o 2 roky neskôr Blofeld v Bondovke Žiješ len dvakrát z roku 1967.
 Komisár Juve použil vo filme legendárnu zbraň v cigarete. Podobnú cigaretu používal James Bond v spomínanej Bondovke z roku 1967.
 Na konci filmu sa objavilo Fantomasovo legendárne lietajúce auto. Podobné lietajúce auto mal Scaramanga o 9 rokov neskôr v Bondovke Muž so zlatou zbraňou (1974).
 Na konci filmu sme mohli vidieť scénu, keď novinár Fandor vyskočil z lietadla, aby chytil padajúceho komisára Juva, ktorý nemal padák. Podobnú scénu môžeme vidieť o 14 rokov neskôr v Bondovke Moonraker z roku 1979.
 Vo filme Ružový panter opäť zasahuje (zo série Ružový panter) sa objavil podobný vynález modernej zabrane ako mal Fantomas.
 V tom roku Hunebelle nakrúcal aj akčný film Tajný agent v Riu s tajným agentom OSS 117 v podaní Fredericka Stafforda, pôvodom zo Slovenska.
 Vo filme Piti piti pá z roku 1970 sa objavila tiež postava istého markíza de Rostelliho.
 Fantomasovo legendárne lietajúce auto je Citroën DS 19. Autá, ktorými sú unesení profesor MarchandCitroën Type HY a neskôr LefevreFiat 1100 T. Džíp, ktorý sa objavil na konci filmu, je Austin Mini Moke z roku 1964. Ostatné autá sú najmä typy Fordov, Fiatov, Peugeotov, Renaultov a  Alfa Romea.
 Lietadlo, ktorým priletel Fantomas na kongres, je Curtiss C-46A-5-CK Commando, v záverečnej scéne bol použitý aeroplán Beechcraft D-18S.
 Jedná sa o časovo najkratší diel z trilógie o Fantomasovi iniciovanej André Hunebellom.
 Vo Fantomasovom sídle sa vo vnútri točitej plošiny nachádzal výťah.
 Réžie českého znenia sa v roku 1975 ujala Marie Fronková, ktorá o rok nato opäť zrežírovala Fantomas kontra Scotland Yard. V oboch prípadoch bol dabing vyrobený spoločnosťou Barrandov Studio Dabing.
 Vo filme sa používajú najmä tieto zbrane: pištole MAB Model D, Luger P08 a samopaly MP35, Sten Mk II, PPŠ-41 a taktiež Thompson M1A1.
 Animácia úvodných titulkov zachytáva sekvencie z predchádzajúceho filmu zo série.
 Všetky hlavné postavy prítomné v prvej časti trilógie sa vracajú aj v tomto druhom filme, s výnimkou lady Beltham, Fantomasovej snúbenice, ktorej osud nepoznáme.
 Auto naháňačka po svahoch (na konci filmu) bola pre kaskadéra nebezpečná a počas montáže sa zrýchlila, aby výsledok bol efektnejší.
 Scéna s vyťahovacími strážami s pod zeme (vo Fantomasovom dúpäti), bola plne funkčná a nejednalo a o žiaden filmový trik.
 Za druhé pokračovanie Fantomasa dostal Louis de Funès honorár vo výške 250 000 frankov a Jean Marais za svoju úlohu dostal až 400 000 frankov.

Chyby vo filme 
Vo filme je niekoľko chýb. Tento zoznam nie je kompletný, medzi chyby patria napríklad:
 Na vedeckom kongrese v Ríme bol veľký transparent s nápisom, na ktorom bola gramatická chyba.
 Keď všetci utekajú po točitej plošine, aby chytili Fantomasa, môžeme vidieť, že sa zmení poradie prenasledovateľov, aj keď na plošine by sa určite predbiehať nedalo.
 Keď vo filme komisár Juve vyskakuje z lietadla, tak v jednom zábere vidíme, ako mu vypadla hypnotizačná zbraň z ruky, ale na druhom zábere ju už opäť drží.
 V pracovni u ministra, kde Juve dostáva vynadané, je možné za ním vidieť tieň stožiara držiaceho mikrofón na nahrávanie zvuku.
 Fantomas vysvetľuje, že jeho dom je postavený vo vyhasnutej sopke. Keď všetci vyjdú von, dvakrát vidíme ako sopka vybuchne.

Návštevnosť

Referencie

Literatúra

Iné projekty

Externé odkazy 

 
 
 
 

Filmy z 1965
Francúzske filmy
Francúzske filmové komédie
Talianske filmy
Talianske filmové komédie
Kultové filmy
Filmy podľa názvu